**2. Vyhodnotenie koncepčného zámeru rozvoja školy**

Návrh koncepcie rozvoja a profilácie ZŠ s MŠ v Dvorníkoch bol vypracovaný na obdobie rokov 2019 – 2024.

Pri SWOT analýze boli zistené slabé stránky školy. Počas rokov 2019 – 2023 sme pracovali na ich odstránení.

* Vyučovanie sme sa snažili smerovať k rozvoju kompetencií – pedagógovia sa vzdelávali v týchto oblastiach a po kontrole ŠŠI dospela k záveru, že škola rozvoj kompetencií zlepšila o jednu až dve úrovne ( ŠŠI hodnotila tieto grafom )
* Vypracovali sme detailnejší vnútorný systém kontroly a hodnotenia ( zisťujeme nedostatky autoevalvačnými nástrojmi pravidelne, napríklad dotazníkmi)
* Vyučovanie laboratórnych prác sa realizuje v špeciálnej učebni ktorá predtým chýbala
* Obnovili sme počítače v učebni ( vymenili sme zastaralé). Každý učiteľ má z projektov aj svoj pracovný notebook
* Na zlepšenie testovania sme podnikli niekoľko krokov ( boli zvýšené hodiny matematiky aj slovenského jazyka, vytvorili sa krúžky príprava na testovanie)
* Riešili sme priestorové problémy v materskej škole – kontajner, trieda v základnej škole – financovaná z projektu
* Neustále zlepšujeme pracovné podmienky zamestnancov
* Umožňujeme odborný rast a vzdelávanie
* Dlhodobo sa zapájame do projektu „ Pomáhajúce profesie – POP I,II,III“
* V rámci prevencie šikanovania spolupracujeme s občianskym združením Storm a CPPPaP ( koordinátor prevencie na škole každoročne monitoruje situáciu dotazníkmi)
* Využívame dostupné prostriedky IKT na vyučovaní – realizovali sme projekt Mikrobity
* Škola počas rokov prechádza vnútornou premenou a tým sa pripravuje na novú kurikulárnu reformu ( učitelia absolvujú vzdelávania na efektívne stratégie vyučovania, kritické myslenie a vedomosti zavádzajú do praxe)
* Plníme ciele, ktoré sme si v koncepcii predsavzali
* V materiálno technickej oblasti – boli zrekonštruované toalety na dolnej chodbe, vyasfaltovaná cesta do jedálne, vybudované parkovacie plochy , všetky práce boli financované zriaďovateľom

***Ciele, ktoré sa nám zatiaľ nepodarilo splniť:***

* Zakúpenie 3D tlačiarne
* Vybudovanie outdoorovej učebne
* Vybudovanie vonkajších outdoor a fitnes zariadení
* Vymaľovať celú školu
* Zrekonštruovať toalety ( chýbajú toalety na hornej chodbe)

Všetky tieto ciele sú úzko zviazané s financiami. Škola v dôsledku pandémie a zvyšovaniu cien energií musela upraviť a prehodnotiť dané ciele.